Preĝejo Sankta Vito (Gispersleben)

Preĝejo Sankta Vito (germane: St. Viti) estas luteranisma kirko en Gispersleben (Erfurto, Germanujo). La unua komunumo-mencio estis en marto 1319. Kiel la urbo Erfurto apartenis ankaŭ Gispersleben al la Episkoplando Majenco. Evangelia paroĥestro por ĝi ekzistas almenaŭ ekde 1571. En 1726 estis granda alikonstruiĝo; en 1853 la spajro renoviĝis al la nuna formo. En 1950 Gispersleben iĝis parto de Erfurto. La du surlokaj protestantismaj komunumoj (Vita kaj Kiliana) kunfandiĝis en 1998. Konstruaĵo kaj meblaro Temas pri simpla halo kun multangula eosta finiĝo. Restoj de la mezepoka muraro ankoraŭ ĉe la eksteraj vandoj kaj la turo (kiu iam havis selotegmenton) videblas. La internon kovras ebenigita ligna plafono. Ene estas ambona altaro kaj je tri flankoj galeriaro kun orgeno. Ĉi instrumenton konstruis ĉ. en la 1790-a jaro Johann Georg Kummer el Dachwig: temas pri malofta ĝis nun konserviĝinta instrumento de tiu ĉi firmo. Ĝi ricevis plurpartan orgenfasadon kun skulptaĵoj kaj akroteroj (post 1790). En 1830 riparis ĝin teknikistoj de la ateliero Hesse (Dachwig). Pluajn riparojn faris en 1923 Max Andreas kaj en 1982 Herbert Löbling (el Zimmernsupra) Tiam originaj partoj estis forigitaj kaj anstataŭigitaj per malbonkvalitaj materioj: krome ankaŭ la ĉambrotono estis ŝanĝita. Pro tio la uzado de ĝi pli kaj pli malfacilis. Sed eblis inter 2001-2004 renovigi la orgenon (ekz. fare de Jörg Dutschke el Salzwedel). En septembro 2004 ĝi solene reaŭguriĝis per koncerto de la artistoj Sabine kaj Andreas Strobelt. Krome menciindas okangula baptujo de 1611 kaj baroka ambonataro (kun pilastroj, skulptaĵoj kaj etaj bildoj de Kristo la Savinto kaj la evangeliistoj (meze de la 18-a jarcento). Literaturo Martin Remus, Sabine Strobel: Festschrift anlässlich der Wiedereinweihung der Orgel in der Viti-Kirche zu Erfurt-Gispersleben, Hrsg. vom Gemeindekirchenrat Erfurt-Gispersleben, Erfurt 2004 Dehio-Vereinigung: Handbuch der Deutschen Kunstdenkmäler: Thüringen, Dt. Kunstverlag, Berlino 1998, ISBN 3-422-03050-6, p. 780 Wilhelm von Tettau: Beschreibende Darstellung der älteren Bau- und Kunstdenkmäler der Stadt Erfurt und des Erfurter Landkreises, Hendel-Verlag, Halle (Saale) 1890 Eksteraj ligiloj hejmpaĝo (germane) Notoj